ORDE do 16 de febreiro de 2010 sobre aprobación definitiva da modificación puntual do Plan Xeral de Ordenación Urbana do Concello de Pontevedra no ámbito da parcela da ONCE entre as rúas Luis Braille, Santa Lucía e Camiño das Abilleiras.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 02/03/2010

1. Antecedentes.
I.1. O Concello de Pontevedra dispón vixente do Plan Xeral de Ordenación Urbana (PXOU) aprobado o 18 de decembro de 1989.
I.2. No expediente constan:
Convenio asinado entre Concello de Pontevedra e ONCE do 13 de xullo de 2006.
Protocolo de colaboración entre a Vicepresidencia de Igualdade e do Benestar da Xunta de Galicia, Concello de Pontevedra e ONCE do 13 de xullo de 2006.
I.3. A Dirección Xeral de Desenvolvemento Sostible emitiu a decisión do 12 de marzo de 2007, pola que se resolve que non é necesario someter a modificación puntual ao procedemento de avaliación ambiental estratéxica.
I.4. O informe previo á aprobación inicial da Consellería de Política Territorial, Obras Públicas e Transportes emitiuse con data do 18 de outubro de 2007.
I.5. A modificación puntual foi aprobada inicialmente polo Pleno en sesión do 18-7-2008. Sometida a información pública regulamentaria mediante publicación no DOG do 17-9-2008, no BOP do 25-9-2008 e nos xornais Diario de Pontevedra e Faro de Vigo con datas 15 e 16 de agosto de 2008 respectivamente. O acordo tamén foi comunicado á Vicepresidencia da Igualdade e do Benestar; Consellería de Política Territorial, Obras Públicas e Transportes; Consellería de Vivenda e Solo; Consellería de Presidencia, Administracións Públicas e Xustiza; Delegación do Goberno; Manuel Moreira Gómez, María Iglesias Cernadas e Otilia Gómez Barreiro; ONCE; e Colexio Oficial de Arquitectos de Galicia. Presentouse unha alegación.
I.6. No expediente constan os seguintes informes e ditames previos á aprobación inicial:
-Arquitecto da OTPXU redactor do proxecto: 10 e 31 de marzo, 18 e 20 de xuño de 2008.
-Dirección Xeral de Urbanismo do concello de datas do 12 e 20 de xuño de 2008.
-Secretaría do Pleno do 10 e 20 de xuño de 2008.
-Intervención xeral do concello do 18 e 20 de xuño de 2008.
-Informe de asesoría xurídica do 25 de xuño de 2008.
-Certificado de acordo da Xunta de Goberno Local do 16 de xuño e ditames de CIMUMA 17 e 27 de xuño de 2008.
Así mesmo, constan os informes previos á aprobación provisional seguintes:
-Arquitecto da OTPXU redactor do proxecto do 10-11-2008 e 21-1-2009.
-Dirección Xeral de Urbanismo do concello do 17-11-2008 e 22-1-2009.
-Secretaría do Pleno xuntamente coa asesoría xurídica de data 20 de xaneiro de 2009.
-Certificado de acordo de XGL do 22 de xaneiro de 2009.
-Intervención xeral do concello do 22 de xaneiro de 2009.
-Ditame de CIMUMA do 27 de xaneiro de 2009.
I.7. A modificación puntual do PXOU de Pontevedra foi aprobada provisionalmente polo Pleno en sesión do 30 de xaneiro de 2009.
I.8. A Consellería de Política Territorial, Obras Públicas e Transportes, mediante Orde do 8 de xuño de 2009 acordou, segundo o disposto no artigo 85.5º b) da LOUG, non outorgar a aprobación definitiva, sinalando deficiencias que debían ser corrixidas.
Ii. Consideracións e fundamentación.
A) Con esta mesma data a Secretaría Xeral de Ordenación do Territorio e Urbanismo elevou proposta de resolución, do teor literal seguinte:
1. O proxecto de modificación, orixinado no convenio de planeamento asinado polo Concello de Pontevedra e a ONCE, ten por obxecto crear unha nova área de repartición de solo urbano non consolidado de uso residencial, nun ámbito actualmente definido como equipamento, que permita a construción de bloques de vivendas plurifamiliares, reguladas pola ordenanza zona residencial intensiva do vixente PXOU.
A delimitación do ámbito inclúe: a parcela propiedade da ONCE resultado de segregacións e permutas co concello de Pontevedra; polo norte unha porción da parte que se segregaría da parcela inicial da ONCE clasificada como solo urbano non-consolidado que se desenvolverá na unidade de actuación 25; polo sur, parcelas municipais cualificadas no vixente PXOU en parte como equipamento e en parte como vías; polo leste, o Camiño das Abilleiras e a parte da parcela dun instituto cualificada como vía.
2. O incremento de superficie de titularidade pública destinada a equipamentos e zonas verdes que pasa a 28.096 m2 na parcela da ONCE pode considerarse como unha das razóns incluídas no artigo 94.1º da LOUG e fundamentar o interese público.
3. Aínda que a superficie global de equipamentos, públicos e privados, prevista na ordenación do PXOU vixente se reduce na proposta en 5.925 m2 que se destinan a usos residenciais e comerciais, o proxecto xustifica que están debidamente satisfeitas as demandas de solo dotacional no cómputo global de equipamentos do concello, xa que, con respecto ao previsto no PXOU, as modificacións puntuais supuxeron un incremento de 60.826,11 m2 a maiores dos necesarios por estas transformacións.
4. Coa nova documentación rectifícase a delimitación do ámbito da modificación puntual e as vías propostas, incluíndo o Camiño das Abilleiras e resolvendo o acceso rodado ás edificacións con fronte a el.
5. No proxecto xustifícase a exclusión dos terreos destinados a conexións da área de repartición, por ser de cesión anticipada ou propiedade municipal. No entanto, inclúese como obriga para a propiedade da área de repartición, a execución das obras de urbanización da totalidade do ámbito da modificación puntual.
6. Na memoria indícase que nos últimos dous anos urbanizáronse 135.951 m2 non previstos no PXOU, que supoñen un 2,19% da superficie urbanizada do concello, polo que se cumpre co sinalado na disposición transitoria 4ª do, polo que se aproba o texto refundido da Lei do solo.
Tamén se xustifica o cumprimento dos artigos 177.3º da LOUG e 16.1º b) do R.D.L. 2/2008.
7. Considéranse emendadas as cuestións sinaladas na orde anterior relativas á delimitación do ámbito, conexións en relación coa ordenación pormenorizada, cómputo de edificabilidade e valoracións.
B) De conformidade cos artigos 89 e 93.4º da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas, a competencia para resolver sobre a aprobación definitiva das modificacións puntuais dos plans xerais de ordenación municipal correspóndelle ao conselleiro de Medio Ambiente, Territorio e Infraestruturas.
III. Resolución:
Visto canto antecede,
RESOLVO:
Primeiro.-De acordo co punto 5 a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia, aprobar definitivamente a modificación puntual do PXOU do Concello de Pontevedra, no ámbito da parcela da ONCE entre as rúas Luis Braille, Santa Lucía e Camiño das Abilleiras.
Segundo.-Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Terceiro.-De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas da modificación aprobada definitivamente.
Cuarto.-Notifíquese esta orde ao concello e publíquese no Diario Oficial de Galicia.
Santiago de Compostela, 16 de febreiro de 2010.
Agustín Hernández Fernández de Rojas
Conselleiro de Medio Ambiente, Territorio
e Infraestruturas